Diari Oficial de la Generalitat Valenciana


Sumari del DOGV 2873, del 20-11-1996 (1996/840047)

RESOLUCIÓ de 29 d'octubre de 1996, del president de la Comissió Territorial d'Urbanisme d'Alacant, per la qual es fa públic l'Acord de la Comissió Territorial d'Urbanisme d'Alacant, de 2 de febrer de 1996, que fa referència a la revisió de les normes subsidiàries de Formentera del Segura.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2873

Data del DOGV
:   20-11-1996

Secció del DOGV
:   ALTRES DISPOSICIONS

Número del document
:   1996/840047


Data del document
:   29-10-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 29 d'octubre de 1996, del president de la Comissió Territorial d'Urbanisme d'Alacant, per la qual es fa públic l'Acord de la Comissió Territorial d'Urbanisme d'Alacant, de 2 de febrer de 1996, que fa referència a la revisió de les normes subsidiàries de Formentera del Segura.   
La Comissió Territorial d'Urbanisme, en la sessió del dia 2 de febrer de 1996, va adoptar l'acord següent:  
«Vist l'expedient de referència i basant-nos en els següents:  
Antecedents de fet  
Primer  
L'Ajuntament, en la sessió plenària de 27 de desembre de 1995, va acordar-ne l'aprovació provisional, després de complir els tràmits d'aprovació inicial, el 15 de març de 1994, i d'exposició pública, per mitjà dels anuncis apareguts en el Butlletí Oficial de la Província, de 28 d'abril de 1994, en el Diari Oficial de la Generalitat Valenciana, de 27 d'abril de 1994, i en un dels diaris de més difusió provincial, el 19 d'abril de 1994. Hi va haver cinc al·legacions de les quals se'n van estimar tres.  
Prèviament, va ser exposat al públic i va ser aprovat l'avanç de planejament segons l'acord plenari municipal, de 16 de març de 1993.  
Segon  
La Comissió Informativa d'Urbanisme, en la sessió celebrada el 28 de juny de 1995, va emetre un informe sobre el document d'avanç de les normes subsidiàries, en què es realitzaven determinades consideracions, que es van comunicar a l'Ajuntament.  
Tercer  
L'Ajuntament, amb data 27 de desembre de 1995, va acordar l'aprovació provisional de les normes subsidiàries, van trametre-les a aquesta Comissió el 13 de gener de 1996 per a l'aprovació definitiva, i van sol·licitar que l'expedient es continuara tramitant d'acord amb les disposicions de la legislació anterior.  
Quart  
La documentació està integrada per una memòria informativa i justificativa, plànols d'informació i d'ordenació i normes urbanístiques.  
Cinqué  
El municipi de Formentera del Segura té actualment, com a instrument de planejament general, unes normes subsidiàries aprovades definitivament per la Comissió Provincial d'Urbanisme el 29 de novembre de 1984.  
Es justifica la revisió del planejament, a més pel temps transcorregut des de l'aprovació, pel grau de desenvolupament i d'edificació del sòl urbà classificat, la dificultat d'obtenció i gestió de les dotacions previstes en les normes, l'aparició de noves demandes de sòl destinat a usos terciaris i, per a acabar, en l'aparició de noves legislacions de caràcter urbanístic, estatal i autonòmic, que hi exigeixen l'adaptació del planejament. (Text refós de la Llei del Sòl de 1992 i Llei 4/1992, sobre Sòl no Urbanitzable).  
La proposta de les normes subsidiàries és la següent:  
El model de desenvolupament elegit per al municipi s'estructura a través de l'eix viari corresponent amb la carretera CC-3321, el qual, en el recorregut a través del terme municipal, articula els diferents sòls classificats com a urbans (nuclis de Formentera i Los Palacios) i urbanitzables (sector 1, ampliació nucli urbà de Formentera; sector 2, destinat a segona residència i sector 3, d'ús terciari).  
El llit del riu Segura es converteix en un altre dels elements definitoris del desenvolupament, ja que fa de barrera respecte del municipi veí de Benijófar. S'estableix una banda de protecció de 50 metres, classificada com a sòl no urbanitzable de protecció de llits respecte de la nova canalització del riu Segura, no així respecte de l'anterior.  
També es preveuen determinades unitats d'execució en els sòls urbans de límit del nucli de Formentera (UE 1) i de Los Palacios (UE 2, UE 3 i UE 4); aquestes últimes corresponen en part amb sòls classificats com a aptes per a urbanitzar en el planejament que es revisa.  
La resta del terme municipal té la consideració de sòl no urbanitzable.  
A. Classificació del sòl  
\* Sòl urbà  
- S.U. actual: 31'91 ha  
- S.U. ampliació: 7'55 ha  
 ------  
 39'46 ha  
\* Sòl apte per a urbanitzar:  
- Residencial (S-1) 3'67 ha  
(S-2) 5'70 ha  
 ------  
 9'37 ha  
- Terciari (S-3) 5'95 ha  
 ------  
 15'32 ha  
\* Sòl no urbanitzable:   
- De règim general  
- De protecció especial (viària, de llits, cementeri)  
B. Estructura general i orgànica del territori  
El sistema general d'espais lliures del municipi el formen una àrea de 56.930 m2, situada al nord del nucli urbà, i 1.850 m2 en la plaça central del nucli urbà. D'acord amb la capacitat màxima prevista en les normes de 11.207 habitants, es requereix una necessitat de previsió de 56.035 m2 de sistema general de zones verdes, a fi de complir l'estàndard legal de 5 m2 de zones verdes per habitant, el qual es compleix.  
Pel que fa al sistema d'equipaments previst, s'estableix una reserva docent de 11.600 m2, esportiva de 5.716 m2 i 1.158 m2 prevists en les unitats d'execució, sense definir-ne l'ús concret.  
Sisé  
Consten en l'expedient els informes sectorials següents:  
1. Declaració d'Impacte Ambiental, de 10 de maig de 1995 i 23 de gener de 1996, acceptable només als efectes ambientals, si bé s'hi estableixen una sèrie de condicions que han sigut recollides en l'expedient.  
2. Informe de la Confederació Hidrogràfica del Segura, de caràcter favorable, sempre que s'incloguen en el document una sèrie de prescripcions que han sigut recollides en el document, llevat de la que fa referència a la qualificació de l'antic llit i antics meandres com a zona de domini públic hidràulic, d'acord amb el que estableix la Llei d'Aigües.  
3. Informe favorable de Carreteres, de la Direcció General d'Obres Públiques de la Conselleria d'Obres Públiques, Urbanisme i Transports de 26 de gener de 1996.  
Consideracions tecnicojurídiques  
Primera  
La tramitació es considera correcta, d'acord amb el que estableixen l'article 114, per remissió de l'article 128.1 del text refós de 1992, i els articles 125 i del 127 al 130 del Reglament de Planejament, per remissió del 151.2 del mateix text legal.  
Segona  
La documentació es considera completa, de conformitat amb l'article 80.2 del text refós de 1992 i el 97 del Reglament de Planejament.  
Tercera  
Les determinacions que conté l'expedient es consideren correctes, en termes generals, una vegada han sigut esmenades les observacions efectuades en l'anterior acord de la Comissió Territorial d'Urbanisme i dels diferents informes sectorials. No obstant això:  
- S'hauran de dibuixar d'acord amb el que indica l'informe de la Confederació Hidrogràfica del Segura les zones de domini públic hidràulic de l'antic llit del riu i antics meandres.  
- S'haurà d'especificar l'ús previst per a les reserves de sòl dotacional públic, encara que posteriorment l'administració puga establir qualsevol ús dotacional públic, i caldrà ajustar-se a les regles prescrites en l'article 58.4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
- Quant als terminis per a l'adquisició gradual de facultats urbanístiques, és aplicable la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, dins del nou marc que, amb aquesta finalitat, fixa la legislació bàsica estatal continguda en el Text Refós de la Llei sobre Règim del Sòl i Ordenació Urbana de 1992.  
Quarta  
D'acord amb el que estableixen la disposició transitòria segona, apartat primer, i la disposició transitòria novena de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, una vegada transcorregut un any des de l'entrada en vigor d'aquesta llei (és a dir, el 14 de desembre de 1995) no es podran aprovar instruments de planejament no adaptats a la llei esmentada, d'acord amb les disposicions de la legislació anterior, sense que, prèviament, atorgue la pròrroga corresponent el conseller d'Obres Públiques, Urbanisme i Transports.  
Cinquena  
La Comissió Territorial d'Urbanisme és competent per a l'adopció d'aquest acord, a l'empara de l'article 118.3.a del Text Refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i l'article 15.10 del Reglament dels òrgans Urbanístics de la Generalitat Valenciana, aprovat pel Decret 137/1990, de 30 de juliol, del Consell de la Generalitat Valenciana.  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de normativa aplicable, la Comissió Territorial d'Urbanisme acorda:  
Aprovar definitivament la revisió de les normes subsidiàries del municipi de Formentera del Segura, però supeditant-ne la publicació i, en conseqüència, l'eficàcia fins que es dibuixen, d'acord amb la Llei d'Aigües, les zones de domini públic hidràulic de l'antic llit i antics meandres, i s'especifique l'ús previst per a les reserves de sòl dotacional públic previst en el planejament.  
No obstant això, l'eficàcia de l'aprovació definitiva d'aquest expedient està supeditada al fet que, prèviament, el conseller d'Obres Públiques, Urbanisme i Transports atorgue la pròrroga corresponent, d'acord amb el que estableixen les disposicions transitòries segona i novena de la Llei 6/1994, de 15 de novembre, Reguladora de l'Activitat Urbanística.»  
El president de la Comissió Territorial d'Urbanisme, el dia 15 d'octubre de 1996, va dictar la resolució següent:  
Vist l'acord adoptat per la Comissió Territorial d'Urbanisme, en la sessió de 2 de febrer de 1996, pel qual es va aprovar definitivament l'expedient de referència, però se'n supeditava la publicació al compliment de certes condicions.  
Vista també la Resolució adoptada pel conseller d'Obres Públiques, Urbanisme i Transports, el 14 de febrer de 1996, per la qual es resol concedir una pròrroga perquè els instruments de planejament que van entrar en la Conselleria d'Obres Públiques, Urbanisme i Transports, abans que haguera transcorregut el primer any de vigència de la Llei Reguladora de l'Activitat Urbanística, es puguen continuar tramitant i aprovant d'acord amb les disposicions de la legislació anterior.  
Atés, finalment, que el 21 de març de 1996 l'Ajuntament de Formentera del Segura va trametre la documentació que compleix tots els punts de les objeccions indicades en l'acord de la Comissió Territorial d'Urbanisme amunt esmentat, resolc:  
Ordenar la publicació immediata d'aquest acord d'aprovació definitiva perquè entre en vigor. Cal recordar a l'Ajuntament la necessitat de publicar íntegrament en el Butlletí Oficial de la Província d'Alacant les ordenances i les normes urbanístiques perquè vigisquen, d'acord amb el que estableixen el text refós de la Llei sobre Règim del Sòl i Ordenació Urbana, aprovat per Reial Decret Legislatiu 1/1992, de 26 de juny, i l'article 70 de la Llei 7/1985, de 2 d'abril, Reguladora de les Bases de Règim Local. També s'haurà de notificar el contingut de la resolució a totes les persones interessades que apareguen en l'expedient.  
Contra aquest acord, que no exhaureix la via administrativa, es podrà interposar un recurs ordinari davant del conseller d'Obres Públiques, Urbanisme i Transports, en el termini d'un mes, segons disposen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú i el 23.1 del Reglament dels òrgans Urbanístics de la Generalitat Valenciana.»  
Alacant, 29 d'octubre de 1996.- El president de la Comissió Territorial d'Urbanisme: Fernando Modrego Caballero.